text: Frost generer slukningsarbejde
  31 januar 2011 kl. 20.35
  Brandvæsenet kæmper med at køle bygninger ned i brand ved Ribe.
   
  Ribe brandvæsen er plaget af, at haner og boringer er frosne. Det giver problemer med at få nok til slukningsarbejdet i en lade ved Ribe.
  Strålevarmen gør, at brændvæsnet har besvær med at nedkøle andre bygninger med kreaturer. 
  Ilden har så godt fat i halmen, at branden endnu ikke kan slukkes. Brandfolkene kan foreløbig ikke gøre andet end at forhindre ilden i at brede sig, oplyser vagtchef Jan Stokholm Andersen, Syd- og Sønderjyllands Politi.
  - Der er ikke fare for mennesker og dyr, men der vil formentlig gå det meste af natten, før det egentlige slukningsarbejde kan begynde, siger Jan Stokholm Andersen.
  Der er endnu ikke oplysninger om brandårsagen.
  